open-index/open-wikipedia-markdown huggingface dataset:
Mjøs

**Mjøs**, uttala *[mø:s]*, er ei grend på Radøy. Den opphavlege matrikkelgarden er delt i mange bruk.

Namnet Mjøs er ei samantrekning av Midhus som tyder den midtre garden. Då garden vart teken opp i mellomalderen, låg han mellom to andre gardar, Nordanger og ein gard som vart lagt aude under Svartedauden . Denne Øyjorda vart sidan ein del av landet til matrikkelgarden Mjøs. Før reformasjonen kom garden under biskopen i Bergen, etter reformasjonen vart alt krongods. På 1600-talet var garden delt i seks bruk, på 1900-talet var talet på bruk oppe i meir enn tjue. Sidan er gardar slegne saman att, så talet på gardsbruk er redusert. 

## Kjelder
* 
* Mjøs i Oluf Rygh: * [[Norske Gaardnavne]] *
Rossneset i Radøy

**Rossneset**, uttala * [råssneset] * eller * [røssneset] *, er ein gard på Radøy. Opphavleg var Rossneset ikkje ein tradisjonell gard, men eit handelshus og gjestgiveri.

Namnet Rossneset er kjem frå norrønt *hross* som tyder 'hest', og tyder altså 'hestneset'. Den lange og smale halvøya som garden ligg på, har vore bruka til hestebeite. Rossneset høyrde opphavleg til Villanger, men kom var eigen eining frå 1600-talet. På slutten av 1800-talet gjekk drifta over frå gjestgjevargard til vanleg bondegard. Garden vart etter kvart delt i fleire små bruk. I vår tid har det borte delt frå mange hyttetomter på Rossneset.

Frå 1970 til 1990 gjekk ferja til Fedje frå Rossneset. Ferja hadde òg ei mellomlanding på Hoplandssjøen.

## Kjelder
* 
* Rossnes i Oluf Rygh: * [[Norske Gaardnavne]] *
Tell Me (You’re Coming Back)

«**Tell Me (You’re Coming Back)**» er ein song av The Rolling Stones frå debutalbumet deira *[[The Rolling Stones av The Rolling Stones|The Rolling Stones]]* frå 1964. Han vart seinare gjeve ut som singel i USA, og vart den første songen skriven av Jagger/Richards som vart gjeven ut som A-side.

Songen er skriven av vokalist Mick Jagger og gitarist Keith Richards som ein popballade. 

«Tell Me» vart spelt inn i London i februar 1964 og to versjonar, ein med Ian Stewart på piano, og ein utan. 

I august 1964 vart «Tell Me» gjeve ut som singel i USA. Han nådde 24. plass og låg på Billboard Hot 100 totalt 10 veker. B-sida var ei utgåve av Willie Dixon-songen «I Just Wanna Make Love to You».

Songen vart nytta i Martin Scorsese-filmen *[[Mean Streets]]* (1973).

## Bakgrunnsstoff
* Songtekst

## Kjelder

* *Denne artikkelen bygger på «[[:en:Tell Me (You&#39;re Coming Back)|Tell Me (You&#39;re Coming Back)]]» frå , den 23. februar 2009.* 
*** oppgav desse kjeldene:*
Villanger

**Villanger**, uttala *viddlång*, er ein gard på Radøy. Garden er kløyvd i to hovuddelar, Søre og Nordre Villanger, og delt i eit titals gardsbruk.

Namnet Villanger tyder 'fjorden der dei for vill', truleg fordi det var lett å segle feil og forville seg inn i Villangen når ein ville gjennom sundet mellom Radøy og fastlandet. 

Garden vart rydda i den eldre jernalderen, truleg i folkevandringstida. På sekstenhundretalet låg garden under futeembetet, slik at landskylda var futen si inntekt.

## Kjelder
* 
* Villanger i Oluf Rygh: * [[Norske Gaardnavne]] *
Zllash

**Zllash** er eit fjell aust i Kosovo, like aust for hovudstaden Pristina. Det er 1210 meter over havet og er ein del av Goljakfjella. På Zllash ligg ein landsby med same namn.
Čičavica

**Čičavica** (serbisk Чичавица/Čičavica, albansk *Çiçavica*) er eit fjell sentralt i Kosovo. Det er om lag 8 km langt og 5 km breitt, med ei høgd på 1091 meter over havet. Fjell ligg på grensa mellom regionen Drenica og Kosovosletta. Elva Sitnica renn nær fjellet. Landsbyen Stanovci ligg vest for fjellet. Byane Priština, Vučitrn og Obilić ligg nær fjellet. 

Under kosovokrigen i 1998-1999 søkte mange landsbybuarar i området tilflukt på fjellet til krigen var over. 

## Kjelder

* *Denne artikkelen bygger på «[[:en:Čičavica|Čičavica]]» frå , den 23. februar 2009.*
Waitomo District

**Waitomo** er eit distrikt som ligg nord i King Country, i regionen Waikato på Nordøya på New Zealand. Ein liten del av distriktet, byen Tiroa, ligg i regionen Manawatu-Wanganui.

Distriktet er landleg og for ein stor del eit mjølkeproduserande område. Setet til distriktsstyret, **Waitomo District Council**, ligg i Te Kuiti, som har eit folketal på 4419. Ingen andre busetnader i distriktet har eit folketal over 500. Folketalet i heile distriktet var ved folketeljinga i 2006 9441, av desse var 39% māoriar. Flatevidda til distriktet er 3546,76 km², av dette ligg 94,87 prosent i regionen Waikato og 5,13 prosent i regionen Manawatu-Wanganui. Waitomo District vart oppretta i 1976.

Dei viktigaste næringsvegane i distriktet er saueavl, skogdrift og kalksteinsbrot.

Området er kjent for dei populære karstgrottene Waitomo Caves, tolv km nordvest for Te Kuiti. Det finst talrike andre grotter i kalksteinsklippene i Waitomodistriktet.

## Vêrlag
Gjennomsnittstemperaturen om sommaren er 18,5°C, om vinteren 9,5&nbsp;°C, og årsnedbøren er 1473 mm. Det førekjem frost i gjennomsnitt 47 dagar i året, og det årlege talet på solskinstimar er 1749

## Referansar

* *Delar av denne artikkelen bygger på «[[:en:Waitomo District|Waitomo District]]» frå , den 23. februar 2009.* 

## Bakgrunnsstoff
* Heimesida til distriktsstyret
* Destination Waitomo - Turistinformasjon
I’m a King Bee

«**I’m a King Bee**» er ein song frå 1957 av bluesmusikaren Slim Harpo som kom ut som debutsingelen hans i 1957. The Rolling Stones gjorde ei utgåve av songen på debutalbumet sitt i 1964. Pink Floyd spelte inn songen seint i 1964 med Syd Barrett, Bob Klose, Roger Waters, Richard Wright og Nick Mason. Denne utgåva er aldri gjeven ut offisielt. 

Muddy Waters har òg spelt songen på eit album i 1981. The Grateful Dead spelte songen mykje konsertar i 1960- og tidleg i 1970-åra. 

## Kjelder

* *Denne artikkelen bygger på «[[:en:I&#39;m a King Bee|I&#39;m a King Bee]]» frå , den 23. februar 2009.*
Can I Get a Witness

«**Can I Get a Witness?**» er ein song av Marvin Gaye frå 1993 på Tamla (Motown). Han vart skriven og produsert av Motown sitt låtskrivar- og produsentlag Holland-Dozier-Holland. 

Songen hadde Gaye på piano, andre instrument av Funk Brothers og medlemmar av Supremes på korvokal. Songen vart ein stor hitt på begge sider av Atlanteren og britiske musikarar som Dusty Springfield, The Rolling Stones og Steampacket (med ein ung Rod Stewart) spelte inn versjonar av songen. Gaye si utgåve nådde 22. plass på Billboard Hot 100. Lee Michaels si utgåve av songen frå 1971 nådde 39. plass på same liste. 

## Kjelder

* *Denne artikkelen bygger på «[[:en:Can I Get a Witness|Can I Get a Witness]]» frå , den 23. februar 2009.*
Little Red Rooster

«**Little Red Rooster**» er ein bluessong skriven av Willie Dixon og først gjeve ut av Howlin’ Wolf som singel i 1962. Han var òg på det andre albumet hans, *[[Howlin’ Wolf av Howlin' Wolf|Howlin’ Wolf]]*. Rock and Roll Hall of Fame har plassert songen på lista over dei 500 songane som forma rock and roll.

Singelen vart spelt inn i juni 1961 i Chicago med Howlin’ Wolf (vokal, gitar), Johnny Jones (piano), Hubert Sumlin (gitar), Willie Dixon (bass) og Sam Lay (trommer).

## Rolling Stones-versjonen
Songen vart spelt inn av The Rolling Stones og dei klarte å nå førsteplassen på den britiske singellista med songen den 3. desember 1964. Til i dag er songen den einaste bluessongen som har toppa den britiske singellista. Brian Jones spelte slidegitar på songen, som vart den siste bluessongen bandet gav ut på singel. I Noreg nådde songen sjetteplass på VG-lista. 

I USA vart «Little Red Rooster» boikotta eller bannlyst av radiostasjonar på grunn av den seksuelt ladde teksten, og bandet måtte i staden gje ut «Heart of Stone» som singel her. Songen vart først gjeve ut i USA på albumet *[[The Rolling Stones, Now!]]* frå 1965. The Rolling Stones spelte songen fleire gonger på amerikanske TV-show i midten av 1960-åra. 

### Salslister

## Andre versjonar
Songen har òg vorte spelt av mange andre artistar, mellom andre Tom Petty and the Heartbreakers, Luther Allison, James Blood Ulmer, Canned Heat, The Persuasions, Sam Cooke, The Yardbirds, The Grateful Dead, The Doors, The Roosters, Otis Rush og The Jesus and Mary Chain.

## Kjelder

**Denne artikkelen bygger på «[[:en:Little Red Rooster|Little Red Rooster]]» frå , den 23. februar 2009.* 
*** oppgav desse kjeldene:*
Heart of Stone av The Rolling Stones

«**Heart Of Stone**» er ein song av the Rolling Stones frå 1964. Songen er skriven av Mick Jagger og Keith Richards og var ein av dei første songane dei skreiv som vart gjeven ut som singel. 

Songen omhandlar ein person som omtalar livet sitt som ein skjørtejeger og korleis særleg ei jente aldri vil såre han: 

## Innspeling og utgjeving
Songen vart spelt inn 2. november 1964 i RCA Studios i Los Angeles med Jagger på vokal, Richards og Brian Jones på gitars, Bill Wyman på bass og Charlie Watts på drums. Jack Nitzsche spelte tamburin og piano.

«Heart of Stone» vart gjeven ut som singel i desember 1964 og vart den andre singelen til gruppa som nådde Topp 20 i USA, med 19. plass som høgste plassering. I februar 1965 vart songen gjeven ut på det amerikanske albumet *[[The Rolling Stones, Now!]]*, men ikkje i Storbritannia før *[[Out of Our Heads]]* i september 1965.

Ei lengre utgåve kom i 1975 på albumet *[[Metamorphosis]]*, som vart spelt inn inn 21.–23. juli 1964 med Jimmy Page på gitar og Clem Cattini på trommer, truleg som ein demo.

Av artistar som har spelt songen finn ein The Mekons og The Allman Brothers Band.

## Medverkande
* Mick Jagger – solovokal
* Keith Richards – sologitar 
* Brian Jones – lågstemd rytmegitar
* Bill Wyman – bass, korvokal
* Charlie Watts – trommer
* Jack Nitzsche – tamburin, piano

## Salslister

## Kjelder

* *Denne artikkelen bygger på «[[:en:Heart of Stone (song)|Heart of Stone (song)]]» frå , den 23. februar 2009.*


## Bakgrunnsstoff
*
Bjølleslåtten

**«Bjølleslåtten»** er ein springar som skal høyre heime på Voss. Slåtten er tett knytt til bryllaupstradisjonen, både på Voss og i Valdres.

### Bruk i tradisjonen

I gamal tid var det skikk at brureparet rei til kyrkja. På hestane vart det fest ein klave med tre små klokker på kvar side, og ein stor midt under. Desse klokkene vart stemde i ein durtreklang. Spelemannen stilte fela si etter desse klokkene, slik at fela og klokkene let godt saman. Til vanleg gjekk hestane i tråv, og denne rytmen høvde godt med ein springar. Felestillet vart då A-E-A-Ciss (trollstilt). Difor er slåtten og kalla «Ridareslåtten» (av rittet). (etter Arne Bjørndal). Om slåtten skal koma til si rett, skal han spelast saman med bjøllene (Bjarne Ljones).

I Valdres vart slåttar av denne typen kalla grålysingsslåttar, og vart nytta når det tok til å lysne av dag, og folk trøytna av dansen. Felestillet var teke ved for å friske på dansen.

Arne Bjørndal nytta mykje denne slåtten i konsertane sine, og spela han og stilrett i mange bryllaup han var spelemann i. 

I nyare tid var slåtten grunnlag for fanfaren som vart nytta under OL på Lillehammer i 1994.

### Variantgruppa

Slåtten er for det meste skrive opp på Voss. Kjelda til slåtten skal vera Nils Rekve, som lærte han bort til Sjurd Liland, far hans Ola Mosafinn. Ein variant er og skriven opp etter Sjur Helgeland.

* a: *Grålysing*, etter Ola Okshovd, Valdres. Nedskrift Arne Bjørndal 1934 (B 1100). 

* b: *Bjølleslåtten*, etter Ola Mosafinn, Voss. Nedskrift Arne Bjørndal (Bjørndal nye slåttar nr 18). 

* c: *Bjølleslåtten*, etter Sjur Helgeland, Voss. Nedskrift Eivind Groven 1939 (G 1672).
Rosj hodesj

**Rosj ḥódesj** (hebr. ראש חודש‎, 'hovudet av månaden') er ei mindre jødisk høgtid i byrjinga av kvar månad. Dei jødiske månadane startar ved nymåne, og kan vera 29 eller 30 dagar lange. Der den føregåande månaden har 29 dagar blir den første dagen av neste månad feira som rosj hodesj, men der ein månad har 30 dagar blir både den 30. og den etterfølgjande dagen feira.

Rosj hodesj I blir feira ved byrjinga av nisán, den første månaden i det jødiske året. Dette skjer trass i at det jødiske nyåret rosj hasjana fell i den sjuande månaden tisjré.

## Kjelder
* About the Jewish Calendar ved chabad.org
Arianna Follis

**Arianna Follis** () er ein italiensk langrennsløpar. Ho representerer skiklubben C.S. Forestale og vann VM-gull i sprint under Liberec-VM 2009. Dei fleste av pallplasseringa hennar frå verdscupen har kome på stafettar og lagsprintar.

## Meritt
**Olympiske Vinterleikar**
* Bronsemedalje i stafett frå Vinter-OL 2006

**Ski-VM**
* Gull i individuell sprint under Ski-VM 2009
* Bronsemedalje, sprintstafett under Ski-VM 2009
* Bronsemedalje på 10 km under Ski-VM 2007
* Bronsemedalje i stafett under Ski-VM 2005

**Verdscupen**
* 3 sigrar
* 2 andreplassar
* 9 tredjeplassar

## Bakgrunnsstoff
*
Ola Vigen Hattestad

**Ola Vigen Hattestad** () er ein norsk langrennsløpar frå Ørje som vann VM-gull i både sprint og lag sprint under Ski-VM 2009 i Liberec, og vart olympisk meister i sprint i Vinter-OL 2014 i Sotsji. I tillegg har han VM-sølv i lagsprint frå 2011 og VM-bronse frå sprint-øvinga 2015. Hattestad er norsk meister i langrennsprint tre gongar. Han representerer Ørje Idrettslag

Hattestad var ein av dei fremste sprintlangrennarane i Noreg og i verda frå 2005-sesongen. Han vann sin fyrste verdscupsiger 15. desember 2007 i kinesiske Changchun. Både i 2008 og 2009 sikra han seg pokalen som den beste sprint-langrennaren i verdscupen. Per 1. februar 2015 hadde han vunne 13 individuelle sprintrenn i verdscupen. 

## Merittar
**Ski-VM**
* Gull i sprintstafett under Ski-VM 2009
* Gull i individuell sprint under Ski-VM 2009

### Medaljar og besteplasseringar i noregsmeisterskap
*Ski-NM 2005: Nr 5 i sprint på Lillehammer
*Ski-NM 2006:
*Ski-NM 2007: Gullmedalje i sprint i Meråker
*Ski-NM 2008: Gullmedalje i sprint i Trondheim
*Ski-NM 2009:
*Ski-NM 2010: Sølvmedalje i sprint i Stokke
*Ski-NM 2011: 
*Ski-NM 2012: Nr 4 i sprint på Voss
*Ski-NM 2013: Nr 6 i sprint på Vang
*Ski-NM 2014: Gullmedalje i sprint på Lillehammer
*Ski-NM 2015:
*Ski-NM 2016:
*Ski-NM 2017:

## Kjelder
*Fis-biografi

## Bakgrunnsstoff
*
Elvar i Serbia

Dette er ei liste over **elvar i Serbia** som anten renn heilt innanfor, delvis gjennom Serbia eller fungerer som grenseelvar. 

## Nedslagsfelt

Alle elvane i Serbia høyrer til nedslagsfelta til dei tre havområda Svartehavet, Adriahavet og Egearhavet. 

Det største av desse er nedslagsfeltet til Svartehavet, som dekkjer eit område på 81&nbsp;261 km² eller 92 % av området til Serbia. Heile dette området vert drenert av berre ei elv, Donau, som munnar ut i Svartehavet. Alle store elvar i Serbia, som Tisa, Sava, Velika Morava eller Drina høyrer til dette nedslagsfeltet. 

Nedslagsfeltet i Serbia som drenerer ut i Adriahavet dekkjer 4500 km² eller 5 % av Serbia. Det består av vestlege halvdel av Kosovo og Metohija og vert hovudsakleg drenert av ei elv, Kvite Drin, som i Albania møter Svarte Drin og dannar elva Drin som munnar ut i Adriahavet. Mindre del av nedslagsfeltet vert drenert av Crni Kamen-Radika heilt sør i regionen Gora. Ho renn først inn i Makedonia og så ut i Svarte Drin og Drin. 

Det minste nedslagsfeltet, på 2650 km² eller 3 % av Serbia, høyrer til Egearhavet ved grensa til Makedonia og Bulgaria. Tre elvar drenerer dette området, Lepenac, Pčinja og Dragovištica. Dei første to munnar ut i elva Vardar i Makedonia, og den tredje munnar ut i elva Struma i Bulgaria. Begge desse munnar ut i Egearhavet. 

Desse tre nedslagsfelta møter kvarandre ved fjelltoppen Drmanska glava på Crnoljeva sentralt i Kosovo og Metohija, som er eit av dei støre vasskilja på Balkan, sidan det deler tre av fire nedslagsfelt på Balkan. Det fjerde høyrer til Det joniske havet.

## Store elvar

Lengda i tabellen er gjeven for heile elva, ikkje berre den serbiske delen av ho. Den første tabellen inneheld elvar over 50 km, inkludert vassdrag som Store Morava. I desse tilfella er lengda gjeven som den totale lengda av vassdraget. 

### Store sideelvar

## Kjelder

* *Denne artikkelen bygger på «[[:en:List of rivers of Serbia|List of rivers of Serbia]]» frå , den 24. februar 2009.*
NGC 3949

**NGC 3949** er ein spiralgalakse som ligg rundt 50 millionar lysår unna jorda i stjernebiletet Den store bjørnen. Han er ein medlem av og blant dei største galaksane i ein laus galaksehop som ligg i stjernebiletet.

## Kjelder

* *Denne artikkelen baserer seg på pressemelding *'STScI-2004-25*' frå [[Space Telescope Science Institute]].*
Mattis

**Mattis** er eit mannsnamn med opphav i hebraisk Mattatjahu eller Matathias (מתתיהו), som tyder 'Gudegåve'. Namnet er kjend frå Nytestamentet som Matthaios (Μαθθαιος) på gresk og Matteus på latin. Det kan òg skrivast Mathis, ei form som er vanleg på fransk, og Matthis, som er vanleg på tysk. Alle formene av namnet finst òg som slektsnamn.

Mattis har norsk namnedag den 24. februar.

## Namneberarar
* Mattis Gothart-Nithart, kjend som Matthias Grünewald (ca. 1475-1528), tysk renessansemålar
* Mattis Mathiesen (1924-2010), norsk filmfotograf
* Mathis Mathisen (f. 1937), norsk forfattar
* Mattis Hætta (1959-2022), norsk-samisk Eurovision-deltakar

## Etternamn
* Johnny Mathis (f. 1935), USA-amerikansk popsongar 
* Edith Mathis (f. 1938), sveitsisk sopran
* Samantha Mathis (f. 1970), USA-amerikansk skodespelar

## Sjå og

* Mattismesse om hausten
* Mattismesse vår
AdLib

**AdLib, inc.** var eit canadisk føretak som produserte lydkort og andre elektroniske komponentar for personlege datamaskinar. AdLib produserte det første lydkortet i 1987 og året etter kom det første dataspelet med støtte for AdLib.

Føretaket dominerte ei stund lydkortmarknaden, men vart etterkvart slegen av konkurrenten Creative Labs. Adlib gjekk konkurs i 1992.

## Kjelder

## Bakgrunnsstoff
Risnes i Radøy

**Risnes** er ei grend på Radøy. Garden ligg på eit høgdedrag langs Villangsvågen. Namnet kjem truleg av ordet *ris* som tyder 'høgdedrag', med endinga *[[nes]]*.

Garden er ikkje nemnd før reformasjonen, men rundt 1600 er han rekna blant det krongodset som hadde høyrd til bispegarden i Bergen. Truleg var han rydda og utskilt frå Innsylta kring 1600.

Garden vart delt i to kring 1670, og i fire hundre år seinare. I 1770 vart det etablert ein gjestgjevargard på Risnes. På 1900-talet vart det òg frådelt nokre tomter for bustadhus.

## Kjelder
* 
* Risnes i Oluf Rygh: * [[Norske Gaardnavne]] *
The Rolling Stones, Now!

***The Rolling Stones, Now!*** er det tredje amerikanske albumet av The Rolling Stones og kom ut i 1965 på det amerikanske plateselskapet deira London Records.

Albumet inneheld sju spor frå det andre britiske albumet deira, *[[The Rolling Stones No. 2]]* og nokre songar som kom på det neste britiske Stones-albumet, *[[Out of Our Heads]]* seinare i 1965. «Little Red Rooster» hadde nyleg nådd førsteplassen på den britiske singellista og «Surprise, Surprise» kom ikkje på eit britisk Rolling Stones-album før 1989. Fire av songane på *The Rolling Stones, Now!* var skriven av Mick Jagger og Keith Richards.

*The Rolling Stones, Now!* vert generelt rekna som eit sterkt album og det beste av dei tidlege amerikanske platene. Då det kom ut i februar 1965 nådde det femteplassen i USA og selde til gull. I 2003 vart albumet rangert på 181. plass av musikkmagasinet *[[Rolling Stone]]* på lista deira over dei 500 største albuma gjennom tidene.

## Innhald

## Medverkande
**The Rolling Stones**
*Mick Jagger&nbsp;– solovokal, munnspel, tamburin, perkusjon
*Keith Richards&nbsp;– elektrisk gitar, korvokal
*Brian Jones&nbsp;– elektrisk gitar og slidegitar, munnspel, korvokal
*Charlie Watts&nbsp;– trommer, perkusjon
*Bill Wyman&nbsp;– bassgitar, korvokal

**Andre medverkande**
*Jack Nitzsche&nbsp;– piano (2), «Nitzschephone» (lydeffektar på 9)
*Ian Stewart&nbsp;– piano (1, 5)

## Salslister

## Salstrofé

## Kjelder

* *Denne artikkelen bygger på «[[:en:The Rolling Stones, Now!|The Rolling Stones, Now!]]» frå , den 24. februar 2009.* 
** * oppgav desse kjeldene:*

## Bakgrunnsstoff
* Alt av the Rolling Stones 1962-2004
* Rolling Stones-album 
* The Rolling Stones - Stones Mania 
* Rolling Stones Are Satisfied with SACD 
* Rolling Stones NOW
Viktor

**Viktor** og **Victor** er mannsnam med opphav i latin *victoris*, som tyder 'sigerherre'. Fleire pavar og katolske helgenar har heitt Viktor. Kvinnenamnet Viktoria er ei avleiing.

Viktor har svensk namnedag den 22. januar og norsk den 25. februar.

## Namneberarar

### Frå den katolske kyrkja

### Kongelege
* Victor Emmanuel I (1759-1824)
* Viktor Emmanuel II av Italia (1820-1878)
* Viktor Emmanuel III av Italia (1869-1947)

### Andre

* Victor-François de Broglie (1718-1804), fransk adelsmann
* Victor Hugo (1802-1885), fransk forfattar
* Viktor Hartmann (1834-1873), russisk målar
* Viktor Vasnetsov (1848-1926), russisk målar
* Victor Eisenmenger (1864–1932), austerriksk lege 
* Viktor Borisov-Musatov (1870-1905), russisk målar
* Viktor Tsjernov (1873-1952), russisk politikar
* Viktor Dyk (1877–1931), tsjekkisk forfattar
* Viktor Alter (1890-1943), polsk-jødisk sosialistisk politikar
* Victor Serge (1890-1947), fransk-russisk forfattar
* Victor Danielsen (1894-1961), færøysk bibelomsetjar
* Viktor Kortschnoi (f. 1931), russisk sjakkspelar
* Víctor Jara (1932-1977), chilensk forfattar og aktivist
* Viktor Zubkov (f. 1941), tidlegare statsminister i Russland
* Viktor Janukovytsj (f. 1950), ukrainsk politikar
* Viktor Jusjtsjenko (f. 1954), ukrainsk president
* Viktor Khristenko (f. 1957), tidlegare statsminister i Russland
* Viktor Tsoj (1962–1990), russisk rockemusikar
* Víctor Valdés (f. 1982), spansk fotballspelar
* Victor Nsofor Obinna (f. 1987), nigeriansk fotballspelar
Innsylta

**Innsylta** eller er ein del av grenda Sylta på Radøy. Garden er delt i mange små bruk. Namnet Sylta kan tyde vassjuk mark ved sjøen. Det er grave fram restar av langhus på Sylta, som truleg vart rydda i den eldre jernalderen.

Garden er nemnd første gongen i Bergen Kalvskinn, ei bok skriven kring 1360. Garden låg under biskopen i Bergen. Etter reformasjonen vart han lagd til krongodset. Garden vart delt både på 1600-talet og på 1800-talet, slik at det rundt 1900 var åtte små bruk på Innsylta. 

## Kjelder
* 
* Sylte Indre i Oluf Rygh: * [[Norske Gaardnavne]] *
Out of Our Heads

***Out of Our Heads*** er det tredje britiske og fjerde amerikanske albumet til The Rolling Stones. Albumet kom ut i 1965, men hadde noko forskjellig innhald i Storbritnnia og USA. 

Den amerikanske utgåva kom først ut, i juli 1964, og var ei samling av studioinnspelingar som var gjort over eit halvt år, mellom anna hitsingelen «The Last Time» og den verdsomspennande kjempesuksessen «(I Can’t Get No) Satisfaction». I kjølvatnet av «Satisfaction» vart *Out of Our Heads* det første Rolling Stones-albumet som gjekk til topps i USA, og selde til slutt til platina. I 2003 plasserte musikkmagasinet *[[Rolling Stone]]* den amerikanske utgåva av albumet på 114. plass på lista deira over dei 500 største albuma gjennom tidene, og i 2012 på 116. plassen på den same lista.

Den britiske utgåva kom ut i september same året, og med nye studioinnspelingar vart enkelte spor, mellom anna hitsinglane, byta ut. Desse nye songane kom seinare på den amerikanske *[[December’s Children (And Everybody’s)]]*, i lag med andre songar som berre hadde vorte gjevne ut i Storbritannia. *Out of Our Heads* nådde andreplassen i Storbritannia, bak The Beatles sitt *[[Albumet Help!|Help!]]*. Det var òg det siste britiske albumet som var dominert av andre sine R&B-songar, og etter dette vart Mick Jagger og Keith Richards meir produktive låtskrivarar. 

## Britisk utgåve

## Amerikansk utgåve

## Medverkande
;The Rolling Stones
For den amerikanske utgåva
*Mick Jagger&nbsp;– solovokal (alle spor), korvokal (1-3, 5, 7, 12), munnspel (11, 12), tamburin (10)

*Keith Richards&nbsp;– elektrisk gitar (alle utanom 10), korvokal (1-3, 5-7, 12), akustisk gitar (3, 7, 10)

*Brian Jones&nbsp;– elektrisk gitar (1-3, 6, 8, 11, 12), akustisk gitar (5), munnspel (9)

*Bill Wyman&nbsp;– bassgitar (alle utanom 10)

*Charlie Watts&nbsp;– trommer (alle utanom 10)

;Andre medverkande
*Jack Nitzsche&nbsp;– perkusjon (3, 7, 10), piano (7), orgel (8), cembalo (10)

*Phil Spector&nbsp;– nedstemd elektrisk gitar (10)

*Ian Stewart&nbsp;– piano (3, 4, 8, 9, 12), marimba (5)

## Salslister
;Album

;Singlar

## Salstrofé

## Kjelder

* *Denne artikkelen bygger på «[[:en:Out of Our Heads|Out of Our Heads]]» frå , den 24. februar 2009.* 
 

## Bakgrunnsstoff
* Out Of Our Heads
Arbeidsliv

**Arbeidsliv** viser til lønnsarbeid og ordningar knytt til dette. Ein deltakar i arbeidslivet kan vera arbeidstakar, arbeidsgjevar eller sjølvstendig næringsdrivande. Dei som er arbeidslause, trygda eller utfører uløna arbeid som heimeverande, til dømes med husarbeid eller omsorg av familiemedlemmer, blir ikkje rekna som deltakarar i arbeidslivet.

For å koma inn i arbeidslivet må ein bli tilsett eller starta si eiga verksemd. For å bli tilsett treng ein som regel noko utdanning, som skulegang og lære eller høgare utdanning. Ein kan også bli opplært medan ein arbeider. For å starta ei verksemd treng ein som regel kapital og gjerne også evner eller erfaring innan eit visst område.

Det moderne arbeidslivet er regulert av lovverk, som til dømes set krav til arbeidsmiljø, arbeidstid, minstelønn, pause- og ferieordningar, og avtalar, som arbeidskontrakter og kollektivavtalar. Ulike grupper innan arbeidslivet kan organisera seg, til dømes i fagforeiningar eller arbeidsgjevarorganisasjonar, og inngå ulike avtalar som gjeld arbeidslivet.

## Sjå og
* Arbeidsmiljøloven
* Arbeidsretta rehabilitering

## Bakgrunnsstoff
* Eg i arbeidslivet. Materiale frå læreboka *Streif*
* Arbeidsliv, yrkesdeltaking og lønn  ved ssb.no
* Arbeidsliv ved lo.no
* Arbeidslivsbarometeret utarbeidd av YS
Aptering

**Aptering** er ei nemning i skogbruk for å  finne ut og merkje av på ei trestamme kvar ho skal kappast. Dette gjer at trevyrket kan nyttast på best mogleg måte, slik at den økonomiske vinninga vert optimalisert. 

Ordet aptere kjem frå latin *aptare* som tyder 'måte til, setje i stand'.

Apteringa kan skje rett før tømmeret vert kappa, eller ved at kappestadene vert merkt av på tømmerstokken, ofte ved at det vert saga ein ring i barken.  Avgjerande for apteringa er feil, kvistmengd, krok, råte, dimensjonar og avsmaling.  Dei viktiagste hjelpemidla ved apteringa er pristabell, måleband og klave.

## Bakgrunnsstoff
*Video om aptering ved Yotube, frå Skogkurs.
The Last Time

«**The Last Time**» er ein song av The Rolling Stones. Dette var den første songen skriven av Mick Jagger og Keith Richards som nådde førsteplassen i Storbritannia, der han låg fire veker i strekk. 

«The Last Time» vart spelt inn i RCA Studios i Hollywood i California tidleg i 1965 med hjelp frå Phil Spector. Songen kom ut like etter og toppa listene både i heimlandet, USA og Noreg.

The Stones spelte songen på det populære britiske musikkshowet *[[Top of the Pops]]*. Dei spelte òg songen på fleire amerikanske TV-show, som The Ed Sullivan Show, Shindig, Shivaree og Hollywood A Go-Go.

Sjølv om songen er tilskriven Mick Jagger og Keith Richards, har Keith Richards nemnt at dei var påverka av ein tradisjonell gospelsong kalla «This May Be The Last Time», først spelt inn av the Staple Singers i 1955.

I 1967 spelte The Who inn ei utgåve av songen i lag med «Under My Thumb», visstnok for å vise støtte til Mick Jagger og Keith Richards, som hadde vorte arresterte i England for narkotikabruk. Dagen singelen kom ut vart begge sleppte fri.

I 1997 saksøkte tidlegare Rolling Stones-manager Andrew Loog Oldham det engelske rockebandet the Verve for å ha nytta eit utdrag frå The Andrew Oldham Orchestra si innspeling av «The Last Time» på hitsingelen deira «Bitter Sweet Symphony». The Verve og Oldham hadde opphavleg ein avtale om bruk av eit utdrag frå songen, men Oldham viste i retten av bandet hadde nytt meir enn dei vart einige om. Dette førte så til at Allen Klein, som på vegner av ABKCO Records eig rettane alle Stones-songar frå 1960-åra, saksøkte the Verve. Til slutt vart heile «Bitter Sweet Symphony» tilskriven Jagger og Richards, sjølv om dei ikkje skreiv ei einaste linje av versa.

## Medverkande
*Mick Jagger – solovokal, perkusjon
*Brian Jones – solo- (spelar hovudriffet gjennom songen) og rytmegitar
*Keith Richards – rytme- og sologitar (spelar soloen i mellomspelet), korvokal
*Bill Wyman – bass, korvokal
*Charlie Watts – trommer

## Salslister

## Andre utgåver
Mange band og artistar har gjort sine utgåver av songen, mellom andre The Who, Bobby Bare, Bruce Springsteen, The Sonics, Genesis, The Damned, Dwight Yoakam, Jimmy Nail, John Farnham, Royal Philharmonic Orchestra, Billy Bragg, New Riders of the Purple Sage og Nena. 

## Kjelder

**Denne artikkelen bygger på «[[:en:The Last Time (song)|The Last Time (song)]]» frå ,  den 24. februar 2009.* 
*** oppgav desse kjeldene:*
Jesus, eg hjarteleg lengtar å smaka

**«Jesus, eg hjarteleg lengtar å smaka»** er Elias Blix si omsetjing av den tyske salmen «Jesus-Sophia! ich such und verlange», med tekst kreditert J.L.C. Allendorf,  på norsk mest kjend etter Peder J. Hygom si danske omsetjing: «Jesus, din søde forening at smage».

## Teksten

Salmen vart første gongen trykt på tysk i 1712, i salmeboka *Anmuthiger Blumenkranz aus dem Garten der Gemeinde Gottes, in sich fassend allerhand göttlichen Gnaden- und Liebeswirkungen, ausgedrückt in geistlichen lieblichen Liedern zum Dienst der Liebhaber des Lobes Gottes gesammelt*. Salmeboka vart bruka i eit såkalla filadelfisk samfunn, ei frikyrkjeleg kyrkjelyd som skulle vere for sanne, gjenfødde kristne. Førebiletet var kyrkjelyden i Filadelfia, i motsetnad til statskyrka med sitt «sardiske babel». 
Forfattaren var anonym i denne salmeboka, men han var namnsett i salmeboka *Einige Geistreiche Lieder* som kom ut i 1733. 

Salmen vart omsett til dansk av Peder J. Hygom og trykt i Pontoppidans salmebok i 1740. Han kom også med i Guldbergs salmebok , i Christiania-tillegget og i * [[Landstads kirkesalmebog]]*. I 1869 vart han trykt i fyrste utgåva av Elias Blix’ *[[Nokre Salmar]] *, under tittelen «Jesu! din Samfund i Anden at smaka». I 1891 vart han trykt i fjerde utgåva av * Nokre Salmar * i ny omsetjing. Blix si omsetjing bygger på den danske teksten til Hygom.

Salmen er trykt i *Norsk Salmebok* på nr 641, her i ein nedkorta versjon som byggjer på Hygom si omsetjing.

## Salmen i norsk kristenliv
Salmen vart sentral i den pietistiske vekkingsrørsla. Mest kjend er soga om Hans Nielsen Hauge som arbeidde på marka medan han song på denne salmen:
*<br /><br /> Styrk mig ret kraftig i sielen derinde, <br />At jeg kan finde, hva aanden formaaer, <br />Tag til din fange min tale og sinde, <br />Led mig og lok mig, saa svag som jeg gaaer. <br />Mig og hva mit er jeg gierne vil miste, <br />Naar du allene i sielen maae boe, <br />Og sig omsider paa døren maa liste, <br />Hvad som forstyrrer min inderlig’ roe.* 

Han fortalde sidan at då han hadde sunge dette andre verset av salmen, vart sinnet lyfta opp til Gud, så han ikkje kunne sanse seg, som om han var utanfor seg sjølv. Då han omsider fekk samla seg att, var han overtydd om at ikkje noko i verda var verd å akte, no som han hadde hatt besøk av Guds kjærleik.

I siste verset vert kvinna frå Kanaan halde fram som eit førebilete, fordi ho utrøytteleg bad til Jesus.

## Melodien

Salmen fekk sin eigen melodi, og frå Danmark vart tonen kjend i Noreg gjennom Niels Schiørrings koralbok frå 1781. Melodien vert tilskriven komponisten Johann B. König, 1738. Sidan er tonen omforma til mange folketonevariantar. I *Norsk salmebok* står salmen til ein folketone frå Gudbrandsdalen, men ein tone frå Ryfylke (nr 249) vert òg mykje bruka.

## Kjelder:
* Johannes Nilssøn Skaar 1879: *[[Norsk Salmehistorie]]*
* *Kristen sang og musikk* Runa forlag 1962
* A. Aschim i Blixblogg

### Referansar

### Bakgrunnsstoff
* Melodi frå Nordmøre
December’s Children (And Everybody’s)

***December's Children (and Everybody's)*** er det femte amerikanske studioalbumet til The Rolling Stones, gjeve ut i desember 1965. Sjølv om det hovudsakleg består av songar som vart gjevne ut tidlegare det året i Storbritannia, har det òg tre songar som ikkje var gjevne ut før. Det var det siste av dei tidlege albuma til gruppa som hovudsakleg består av songar skrivne av andre enn Mick Jagger og Keith Richards, som skreiv halvparten av songane. Det meste av albumet vart spelt inn i september 1965 i Los Angeles, under innspelinga av den britiske utgåva av *[[Out of Our Heads]]* og den nye singelen «Get Off of My Cloud». *December’s Children (And Everybody’s)* inneheld òg innspelingar frå så tidleg som 1963. 

*December's Children (And Everybody's)* nådde fjerdeplassen i USA, der det selde til gullplate..
Bassisten Bill Wyman siterte Jagger som i 1968 skal ha sagt at plata «ikkje er eit album, berre ei samling av songar». Albumet får derfor berre kort omtale i boka til Wyman, *Rolling with the Stones*, som elles er omfattande om kvart album.

I august 2002 kom albumet ut på nymastra CD og SACD av ABKCO Records. «Look What You've Done» er den einaste innspelinga på albumet som vart gjeven ut i sann stereo. 

## Innhald

## Medverkande
**The Rolling Stones**
*Mick Jagger&nbsp;– solovokal , korvokal , tamburin 
*Keith Richards&nbsp;– elektrisk gitar , korvokal , akustisk gitar 
*Brian Jones&nbsp;– elektrisk gitar , munnspel , akustisk gitar , orgel , elektrisk piano , korvokal 
*Bill Wyman&nbsp;– bassgitar , korvokal 
*Charlie Watts&nbsp;– trommer 

**Andre medverkande**
*Ian Stewart&nbsp;– piano 
*Mike Leander&nbsp;– strykearrangement 

## Salslister
### Vekeslister

### Singles

## Salstrofé

## Kjelder


* *Denne artikkelen bygger på «[[:en:December&#39;s Children (And Everybody&#39;s)|December&#39;s Children (And Everybody&#39;s)]]» frå , den 24. februar 2009.*
Route 66 av Bobby Troup

«**(Get Your Kicks On) Route 66**», ofte berre kalla «**Route 66**» er ein rhythm and blues-standard av Bobby Troup frå 1946. Han vart først spelt inn av Nat King Cole same år, og sidan av mange artistar som Chuck Berry i 1961 og The Rolling Stones i 1964. Teksten på songen omhandlar ei reise på den amerikanske motorvegen Route 66, som brukte å gå eit langt stykke i USA, frå Chicago i Illinois til Los Angeles i California. 

Troup fekk ideen til songen då han køyrte vestover frå Pennsylvania til Los Angeles og teksten, som referer til mange av byane som vegen gjekk gjennom, omhandlar kjærleiken og fridomen med bilreiser. 

Førsteutgåva av Nat King Cole vart ein hit på både R&B- og pop-lista i USA. Versjonen til Perry Como i 1959 er meir komplett, med eit vers som sjeldan er med, samt eit introduksjonsvers. 

Songen har vorte ein del av standardrepertoaret og har sidan vorte spelt inn av mange artistar: 

* Acoustix
* Asleep at the Wheel
* Chuck Berry
* The Cheetah Girls
* Natalie Cole
* Perry Como, einaste utgåva med komplett tekst
* The Cramps
* Lamont Cranston
* Bing Crosby & The Andrews Sisters
* Depeche Mode 
* Dr. Feelgood
* Bob Dylan
* Wes Paul (The Wes Paul Band)
* Guitar Wolf
* Hot Zex
* Jason & the Scorchers
* The Jolt
* The Legendary Tiger Man

* Jerry Lee Lewis
* The Manhattan Transfer
* John Mayer
* Brad Paisley
* Pappo
* Tom Petty and the Heartbreakers
* John Pizzarelli
* The Replacements
* Rockfour
* The Rolling Stones
* Scatman John
* Brian Setzer Orchestra
* Skrewdriver
* Them med Van Morrison
* Mel Tormé
* Buckwheat Zydeco
* The Count Bishops
* Hans Teeuwen

## Kjelder

* *Denne artikkelen bygger på «[[:en:Route 66 (song)|Route 66 (song)]]» frå , den 24. februar 2009.* 


## Bakgrunnsstoff
* De Lisle, Tim (25. august 2006). «Drive-time blues». *The Guardian*
Get Off of My Cloud

«**Get off of My Cloud**» er ein song av The Rolling Stones. Han vart skriven som ein oppfølgjar til den særs populære «(I Can’t Get No) Satisfaction». 

Songen er skriven av Mick Jagger og Keith Richards og vart spelt inn tidleg i september 1965. Songen er kjend for trommeintroen av Charlie Watts og dei doble gitarane til Brian Jones og Keith Richards. Teksten er utfordrande og opprørsk, som var vanleg for the Rolling Stones på denne tida, då dei starta å dyrke «bad boy»-imaget. The Stones har sag at songen kom som ein reaksjon på den bråe populariteten etter suksessen med «Satisfaction». Songen omhandlar motviljen deira mot forventningane folk hadde til dei. 

Richards sa i 1971 at han ikkje var særleg nøgd med måten dei gjorde songen på. Dei var i Los Angeles og trong ein oppfølgjar til «Satisfaction», noko som i følgje Richards var som å «hoppe etter Wirkola». Han meinte òg at det var ein av dei verste produksjonane til Andrew Loog Oldham. 

Songen toppa listene i både USA og Storbritannia i vekene etter han kom ut hausten 1965. I Noreg stoppa songen på andreplass på VG-lista, der han låg fire veker bak «Yesterday» av The Beatles. Totalt låg songen 13 veker på Topp 10. 

## Medverkande
* Mick Jagger – solovokal
* Keith Richards – rytmegitar, korvokal
* Brian Jones – 12-strengsgitar, sologitar, elektrisk piano
* Bill Wyman – bassgitar, korvokal
* Charlie Watts – trommer

## Salslister

### Vekeslister

### Årslister

## Utgjevingar
### Rolling Stones-album
**[[December’s Children (And Everybody’s)]]* (1965)
**[[Got Live If You Want It!]]* (1966)
**[[Big Hits (High Tide and Green Grass)]]* (1966)    
**[[Love You Live]]* (1977)
**[[Forty Licks]]* (2002)
**[[The Biggest Bang]]* (2007)

### Andre utgåver
*Cary August (1994)
*The Briggs (2004)
*Alexis Korner (1975)
**[[UHF - Original Motion Picture Soundtrack and Other Stuff]]*, som *Hot Rocks Polka* av Weird Al Yankovic (1989)
*The Meteors
*The Flying Pickets 

## Kjelder

**Denne artikkelen bygger på «[[:en:Get Off of My Cloud|Get Off of My Cloud]]» frå ,  den 24. februar 2009.* 
*** oppgav desse kjeldene:*


## Bakgrunnsstoff
*
Bega Veche

**Bega Veche** er ei sideelv til Begakanalen i Romania og Serbia. Elva er det gamle løpet til elva Bega, og drenerer området nord for byen Timişoara. Etter å ha kryssa grensa over til Serbia, munnar ho ut i Begakanalen nær byen Zrenjanin.

## Kjelder

* *Denne artikkelen bygger på «[[:en:Bega Veche|Bega Veche]]» frå , den 25. februar 2009.* 
** * oppgav desse kjeldene:*
* Administraţia Naţională Apelor Române - Cadastrul Apelor - Bucureşti
* Institutul de Meteorologie şi Hidrologie - Rîurile României - Bucureşti 1971 
* ICPA - Comune vulnerabile - Judeţul Timiş http://www.icpa.ro/comune_vulnerabile/Timis/Raport%20timis.pdf 
* Trasee turistice - judeţul Timiş http://www.e-calauza.ro/index.php?afiseaza=trasee-turistice-timis
Belica

**Belica** (serbisk Белица) er ei sideelv til Store Morava i Sentral-Serbia. Elva oppstår der dei mindre elvane Voljavica og Bešnjaja renn saman i ein avskoga dal til byen Jagodina.

## Kjelder

* *Denne artikkelen bygger på «[[:en:Belica River|Belica River]]» frå , den 25. februar 2009.* 
*** oppgav desse kjeldene:*
Rikstad i Radøy

**Rikstad**, uttala * rækksta * eller * rikksta *, er ein gard på Radøy. Garden vart delt i fleire småbruk alt på 1700-talet, og han vart ytterlegare delt på slutten av 1800-talet. Bruka gav livberging attåt fiske. Gardsdrifta er lagd ned på dei fleste av desse bruka i dag.

På Bautå aust på Rikstad er det ein gamal kolerakyrkjegard som no er teken i bruk som ordinær kyrkjegard.

Namnet Rikstad kjem frå norrønt *Rikolfstadr*, og kan vere rydda av ein mann med namnet Rikolf, ein gong i vikingtida. Ein gong i løpet av mellomalderen kom garden i kyrkjeeige, og fram til midten av 1800-talet høyrde han til presteembetet i Bø. 

## Kjelder
* 
* Rekstad i Oluf Rygh: * [[Norske Gaardnavne]] *
Sparebanken Sør

**Sparebanken Sør** er ein sjølvstendig sparebank med ein forvaltningskapital på 90 mrd. kronar og ca 500 årsverk per 1. januar 2014. Hovudkontoret ligg i Kristiansand. Banken betener personkundar, næringsliv og offentleg sektor frå 40 ekspedisjonsstader i Vest-Agder, Aust-Agder og Telemark.

Historia til banken går heilt tilbake til 1824, då Christianssands Sparebank vart etablert. 

Sparebanken Sør eig Sørlandets største eigedomsmeglarselskap Sørmegleren. Banken har også eigarlut i Frende Forsikring, Norne Securities og Brage Finans.

## Kjelder

## Bakgrunnsstoff
*
Aranca

**Aranca** (rumensk *Aranca*, serbisk *Zlatica* (Златица), ungarsk *Aranka*) er ei 117 km lang elv i regionen Banat i Romania og Serbia, ei sideelv til Tisa frå venstre. 

## Løp
Aranca spring ut i Romania, nord i Banat, sørvest i Arad. Ho renn vestover og etter 76 km renn ho inn i Serbia, der ho renn dei siste 41 km. 

I Serbia snur elva sørvestover og mottar Kikinda-kanalen frå høgre, som er knytt til Donau-Tisa-Donau i sør. Ho munnar ut i Tisa nær byen Ada. Nær landsbyen Banatski Monoštor mottar Zlatica den største sideelva si, ei anna rumensk-serbisk elv kalla Begej.

## Eigenskapar
Aranca høyrer til nedslagsfeltet til Donau og har sjølv eit nedslagsfelt på 1470 km² (790 km² i Romania, 680 km² i Serbia). Den nedre delen av elva er kanalisert, så ho er framkommeleg for skipsfart minst 10 km, og er ei viktig vasskjelde for jordbruksområda i dalen. 

## Busetnader ved elva
### Romania
* Secusigiu
* Periam
* Sânpetru Mare
* Sânnicolau Mare
* Dudeştii Vechi
* Vălcani

### Serbia
* Crna Bara
* Banatski Monoštor
* Jazovo
* Padej

## Kjelder

**Denne artikkelen bygger på «[[:en:Aranca River|Aranca River]]» frå ,  den 25. februar 2009.* 
*** oppgav desse kjeldene:*
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
* *Srpska porodična enciklopedija*, Vol. X (2007); Narodna knjiga og Politika NM; ISBN 978-86-331-2739-4
* Administraţia Naţională Apelor Române - Cadastrul Apelor - Bucureşti
* Institutul de Meteorologie şi Hidrologie - Rîurile României - Bucureşti 1971 
* ICPA - Comune vulnerabile - Judeţul Timiş http://www.icpa.ro/comune_vulnerabile/Timis/Raport%20timis.pdf 
* Trasee turistice - judeţul Arad http://www.e-calauza.ro/index.php?afiseaza=trasee-turistice-arad
* Trasee turistice - judeţul Timiş http://www.e-calauza.ro/index.php?afiseaza=trasee-turistice-timis


## Kart
* Harta judeţului Timiş http://www.harta-turistica.ro/map.php?ID=39&harta=Judetul%20Timis
* Harta judeţului Alba http://www.virtualarad.net/county/vac_home.htm
Garden Marøy

**Marøy**, tradisjonelt uttala *Marøinæ*, er ein gard på øya Marøy i Alver kommune. Garden ligg ytst i gamle Radøy kommune. Matrikkelgarden omfattar øyane Marøy, Forsøyna, Svelingane, Hestøyna og Kvolmo. Namnet kjem frå det norrøne ordet *marr* som kan tyde 'hest', 'hav' eller 'sverd'. Dersom den siste tydinga har gjeve opphavet til namnet, kan øya ha fått namn etter ein sverd-liknande bautastein som står som eit seglingsmerke på høgste øya. 

Garden vart truleg rydda for rundt 2000 år sidan. Garden vart delt i to bruk alt i mellomalderen, og vidare oppdelt i mange omgangar til det var tjue gardsbruk på slutten av 1800-talet. 

Marøy er knytt til Radøy med ei kort bru over Marøystraumen.

## Kjelder
* 
* Marøen i Oluf Rygh: * [[Norske Gaardnavne]] *
As Tears Go By

«**As Tears Go By**» er ein song av The Rolling Stones skriven av Mick Jagger, Keith Richards og manageren deira Andrew Loog Oldham. Songen vart først gjeven ut og gjort populær av britiske Marianne Faithfull i 1964. 

Songen vert rekna som den første songen Jagger og Richards skreiv. Fram til då hadde bandet berre spelt andre sine blues-songar. Ei myte om opphavet til songen var at manageren til Rolling Stones, Andrew Loog Oldham, låste Jagger og Richards inne på eit kjøken og tvinga dei til å skrive ein song i lag. Den opphavlege tittelen var «As Time Goes By», som òg er tittelen på ein song som Dooley Wilson syng i filmen Casablanca. Det var Oldham som endra «Time» til «Tears». Stones hadde til då ikkje spelt balladar før og Oldham gav i staden songen til Faithfull, som då var 17 år, som ei B-side. Resultatet vart derimot så bra at plateselskapet, Decca, endra songen til ei A-side, som vart ein populær singel. Han nådde fjerdeplassen på den britiske singellista og var det store gjennombrotet for Faithfull. I USA gjekk songen opp til 22. plass på Billboard Hot 100.

The Stones spelte inn si eiga i 1965. Han kom ut som B-side til «19th Nervous Breakdown» i Storbritannia. Denne innspelinga er kjend for tungt strykeinstrument av Mike Leander. I USA vart songen gjeve ut som ein eigen singel og han kom ut på albumet *[[December’s Children (And Everybody’s)]]*. Songen nådde sjetteplassen på Billboard-lista. 

Songen vart første gongen spelt på konsertar av the Stones i november 2005 under *[[A Bigger Bang]]*-turneen. 

## Medverkande
* Mick Jagger – solovokal
* Keith Richards – 12-streng akustisk gitar
* Mike Leander – strykearrangement

## Salslister

## Andre utgåver
Andre artistar som har spelt songen er mellom andre Vanessa Paradis, The Primitives, Nancy Sinatra, PP Arnold og Psychic TV.

## Bakgrunnsstoff
* Songteksten

## Kjelder

* *Denne artikkelen bygger på «[[:en:As Tears Go By|As Tears Go By]]» frå , den 25. februar 2009.*
Marøy

**Marøy** kan vere fleire stader:

* Garden Marøy i Alver
* Øya Marøy i Alver
* Øya Marøyna i Bremanger
* Øya Marøya i Kinn
* Øya Marøya i Ålesund
Bø i Radøy

**Bø** er hovudgarden i den gamle Bø-sokna i Radøy. Garden er sterkt oppdelt, i meir enn tjue små bruk. Dessuten er det frådelt mange bustadtomter i eit kommunalt byggjefelt på Bø. Garden var frå gammalt ått av Munkeliv kloster. Namnet *Bø* tyder 'bustad'. 

Garden vart truleg rydda for rundt 2000 år sidan. Garden vart delt i to bruk alt i mellomalderen, og vidare oppdelt i mange omgangar til det var tjue gardsbruk på slutten av 1800-talet. 

Hordabø kyrkje står ovanfor Bøvågen. Den førse kyrkja vart reist her på 1100-talet, og garden kan ha vore prestegard alt frå den gongen, men det er meir truleg at presten budde på Rikstad. I 1784 vart det gjeve kongeleg løyve til å etablere gjestgjeveri i Bøvågen.

## Kjelder
* 
* Bø i Oluf Rygh: * [[Norske Gaardnavne]] *
Budovar

**Budovar** (serbisk Будовар) er ei elv nord i Serbia, ei 52&nbsp;km lang sideelv til Donau frå høgre.

Budovar er eit system av naturlege og kanaliserte vassvegar kalla Patka-Budovar. Ho spring ut frå austsida av fjellet Fruška Gora, nær landsbyen Čortanovci som *Patka* (Патка) om lag 215 meter over havet. Elva renn sør- og søraustover, eit stykke parallelt til motorvegen mellom Beograd og Novi Sad. Ho munnar ut i Donau ved landsbyen Stari Banovci.

## Kjelder

* *Denne artikkelen bygger på «[[:en:Budovar|Budovar]]» frå , den 26. februar 2009.*
Čik

**Čik** eller **Čiker** (serbisk Чик eller Чикер; ungarsk: Csík-ér, kroatisk Čik eller Čiker) er ei elv nord i Serbia. Ho er 95&nbsp;km lang og ei sideelv til Tisa frå høgre. Heile elva renn gjennom Bačka i provinsen Vojvodina.

Čik spring ut nordvest i Subotička Peščara mellom landsbyar Tavankut og byen Subotica, nær grensa til Ungarn, 128 meter over havet. Elva munnar ut i Tisa ved landsbyen Bačko Petrovo Selo, 74 meter over havet.

Čik var tidlegare særs forureina, men i 1990-åra var den nedre dele av elva reinsa og det vart sett ut fleire fiskeartar.

## Kjelder

* *Denne artikkelen bygger på «[[:en:Čik|Čik]]» frå , den 26. februar 2009.* 
** * oppgav desse kjeldene:*
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6